**REGLAMENTS**

**RĪGAS 69. PAMATSKOLAS**

**VECĀKU PADOMES REGLAMENTS**

*Izdots saskaņā ar Izglītības likuma 31. panta trešās daļas 9. punktu un*

*Rīgas 69. pamatskolas nolikuma 50. punktu.*

1. **Vispārīgie noteikumi**
   1. Vecāku padome ir Rīgas 69. pamatskolas (turpmāk – Skolas) koleģiāla institūcija ar padomdevēja tiesībām.
   2. Vecāku padomi izveido un tā darbojas saskaņā ar Skolas nolikumu un šo reglamentu.
2. **Padomes darbības mērķis**

Veicināt sadarbību starp klases vecākiem un skolas administrāciju, iesaistoties skolas attīstības plānošanā.

1. **Padomes sastāvs un ievēlēšanas kārtība**
   1. Vecāku padomes sastāvā ir ne vairāk kā viens vecāku pārstāvis no katras klases.
   2. Vecāku padomes darbā var iesaistīties arī Skolas direktors.
   3. Vecāku padomes sastāvs tiek apstiprināts Skolas vecāku pilnsapulcē uz 2 gadiem. Ja šo 2 gadu periodā nepieciešams atjaunot Vecāku padomes sastāvu, klašu vecāku sapulcēs var pieņemt lēmumu izvirzīt citu vecāku pārstāvi darbam Vecāku padomē, par to rakstiski informējot Vecāku padomi un Skolas direktoru. Vecāku padome apstiprina izmaiņas sastāvā balsojot.
   4. Vecāku padomes sastāvu, t.sk. izmaiņas, direktors apstiprina ar rīkojumu.
   5. Vecāku padomi vada priekšsēdētājs, kuram ir vietnieks.
   6. Vecāku padomes priekšsēdētājs:
      1. organizē Vecāku padomes darbu saskaņā ar Vecāku padomes apstiprinātu darba plānu;
      2. izsaka priekšlikumus Skolas padomei un Skolas administrācijai;
      3. ir tiesīgs saņemt no direktora ar skolas darbību saistītos dokumentus un

informāciju.

* 1. Vecāku padomes priekšsēdētāja vietnieks aizstāj padomes priekšsēdētāju un pilda viņa pienākumus priekšsēdētāja prombūtnes laikā, kā arī veic citus priekšsēdētāja uzdevumus.

1. **Padomes darba organizācija**
   1. Vecāku padomes sēdes notiek ne retāk kā divas reizes mācību gadā.
   2. Vecāku padomes sēdes ir slēgtas. Vecāku padome var atļaut sēdē piedalīties personām vai personu grupām, kuru virzītais jautājums ir iekļauts padomes sēdes dienas kārtībā. Šāda atļauja tiek piešķirta ar balsu vairākumu.
   3. Vecāku padome var uzaicināt piedalīties padomes sēdē un sniegt papildus informāciju personu vai personu grupu, kuras virzītais jautājums ir iekļauts padomes sēdes dienas kārtībā.
   4. Vecāku padomei ir tiesības lūgt sniegt skaidrojumus attiecīgo nozaru ekspertiem par jautājumu, ko ir izvirzījusi persona vai personu grupa, kurš ir iekļauts padomes sēdes dienas kārtībā.
   5. Vecāku padome lēmumus pieņem balsojot, ar vienkāršu balsu vairākumu. Neizšķirta balsojuma gadījumā izšķirošā ir priekšsēdētāja balss. Balsošana var būt gan atklāta, gan aizklāta. Par balsošanas veidu padomes locekļi vienojas pirms katra balsojuma.
   6. Vecāku padomes lēmumi ir spēkā, ja tajā piedalās vismaz puse no padomes sastāvā.
   7. Vecāku padomes locekļu pienākums ir informēt pārējos vecākus par pieņemtajiem lēmumiem.
2. **Padomes uzdevumi**
   1. Izvirzīt 8 vecāku pārstāvjus Skolas padomei.
   2. Sagatavot priekšlikumus skolas attīstībai, ko iesniegt Skolas padomei šādos jautājumos:
      1. par izglītības procesu un tā rezultātiem;
      2. par skolas darba organizāciju un izglītības programmu īstenošanu;
      3. kādus Izglītības likuma 1.panta 12.4 punkta "k" apakšpunktā minētos individuālos mācību piederumus nodrošina skolēnu vecāki (personas, kas realizē aizgādību);
      4. par organizatoriskiem jautājumiem pasākumu plānošanā un īstenošanā;
      5. par grozījumiem skolas iekšējos normatīvajos aktos;
      6. par finansiālo līdzekļu piesaistīšanu skolai un par saņemto ziedojumu izlietošanu;
      7. par skolas budžeta līdzekļu un maksas pakalpojumu rezultātā iegūto līdzekļu izlietošanas prioritātēm.
   3. Sadarboties ar klašu vecākiem, Skolas padomi un Skolas administrāciju, informējot par pieņemtajiem lēmumiem.
3. **Dokumentācija**
   1. Vecāku padomes sanāksmes protokolē, fiksējot izskatāmos jautājumus, pieņemtos lēmumus un atbildīgos par to izpildi.
   2. Ar protokola saturu ir tiesīgs iepazīties jebkurš Vecāku padomes loceklis, vecāks vai Skolas administrācija.
   3. Vecāku padomes sēžu protokolus paraksta Vecāku padomes priekšsēdētājs un protokolists.
   4. Protokolam tiek pievienota Vecāku padomes sēdes dalībnieku reģistrācijas lapa.
   5. Vecāku padomes sēžu protokolus glabā atbilstoši skolas lietu nomenklatūrai.
4. **Noslēguma jautājumi**
   1. Vecāku padomes reglamentu un izmaiņas tajā izstrādā pati Vecāku padome sadarbībā ar Skolas direktoru un saskaņo ar Skolas direktoru.
   2. Šis Vecāku padomes reglaments stājas spēkā ar 2022. gada 2. martu.

Apspriests

Rīgas 69. pamatskolas Vecāku padomes sēdē, protokols Nr.1, 02.03.2022.

Skolas padomes priekšsēdētājs: \_\_\_\_\_\_\_\_\_\_\_\_\_\_\_\_\_\_Andris Liepiņš

SASKAŅOTS

Skolas direktora p.i. N. Smilga